
Memorundam w.r.t to BSNL & MTNL in 21st Triennial Conference of BMS at Puri, Odisha on 6th to 8 Feb 2026

प्रेषित:
1. श्री नरेंद्र मोदी जी,
माननीय प्रधानमंत्री,
भारत सरकार, नई दिल्ली।
2. श्री मनसुख मंडाविया जी,
माननीय श्रम तथा रोजगार मंत्री,
भारत सरकार, नई दिल्ली।
द्वारा: जिला उपायुक्त / प्रमुख _______

विषय: भारतीय मजदूर संघ के अखिल भारतीय अधिवेशन में पारित प्रस्तावों पर आधारित ज्ञापन पत्र।
महोदय जी,
भारतीय मजदूर संघ का 21वां अखिल भारतीय त्रिवार्षिक 03 दिवसीय अधिवेशन दिनांक 6, 7, 8 फरवरी 2026 को भगवान जगन्नाथ के पवित्र स्थल पुरी, उड़ीसा में सम्पन्न हुआ। इस अधिवेशन में देशभर से उपस्थित श्रमिकों से संबंधित ज्वलंत मुद्दों पर गहन चर्चा हुई तथा सभी प्रस्ताव सर्वसम्मति से पारित किए गए।
अधिवेशन से पूर्व भारतीय मजदूर संघ के एक प्रतिनिधिमंडल ने माननीय श्रम तथा रोजगार मंत्री से भेंट कर अनेक मांगों का ज्ञापन प्रस्तुत किया था। उस समय माननीय मंत्री महोदय ने आश्वासन दिया था कि उठाए गए मुद्दों की जांच कर शीघ्र समाधान किया जाएगा। संबंधित ज्ञापन की प्रति संदर्भ हेतु संलग्न है।
मुख्य मांगें निम्नलिखित हैं:
1. सभी सेक्टरों तथा सभी श्रमिकों के लिए श्रम कानूनों को बिना किसी छूट के, अंत्योदय की सच्ची भावना के साथ लागू किया जाए।
2. लेबर कोड अर्थात
· “इंडस्ट्रियल रिलेशन कोड 2020” तथा
· “ऑक्युपेशनल सेफ्टी, हेल्थ एंड वर्किंग कंडीशंस कोड 2020”
में निहित श्रमिकों की चिंताओं का समाधान किया जाए।
3. त्रिपक्षीय तंत्र का पुनरुद्धार एवं सुदृढ़ीकरण किया जाए। इंडियन लेबर कॉन्फ्रेंस को अविलंब आहूत किया जाए तथा विभिन्न त्रिपक्षीय समितियों का पुनर्गठन किया जाए। यह सुनिश्चित किया जाए कि ये समितियां प्रभावी एवं नियमित रूप से श्रमिक कल्याण हेतु कार्य करें।
4. EPS-95 के अंतर्गत न्यूनतम पेंशन राशि ₹1000 से बढ़ाकर ₹7500 प्रति माह की जाए तथा महंगाई भत्ते के साथ लागू किया जाए।
5. EPF में अनिवार्य अंशदान हेतु वर्तमान वेतन सीमा ₹15,000 से बढ़ाकर ₹30,000 प्रति माह की जाए। इसी प्रकार ESIC के अंतर्गत कवरेज के लिए वर्तमान मासिक वेतन सीमा ₹21,000 से बढ़ाकर ₹42,000 प्रति माह की जाए।
6. बोनस भुगतान अधिनियम, 1965 के अंतर्गत बोनस की पात्रता हेतु वर्तमान कैलकुलेशन सीमा ₹7000 तथा पात्रता सीमा ₹21,000 प्रति माह में वृद्धि की जाए।
7. भारत के संविधान के अनुच्छेद 14, 15, 16 एवं 21 की मूल भावना के अनुसार स्कीम वर्करों एवं ठेका श्रमिकों को स्थायी किया जाए।
8. पांच दिवसीय साप्ताहिक कार्य प्रणाली बैंकिंग उद्योग में लागू की जाए।
9. आम भर्ती (General Recruitment) पर लगी रोक को तुरंत हटाया जाए तथा नौकरियों में बिना किसी अनिश्चितता या असुरक्षा के गारंटीकृत रोजगार सुनिश्चित किया जाए।
10. BSNL/MTNL कर्मचारियों के लिए तृतीय वेतन पुनरीक्षण समिति (3rd PRC) की सिफारिशों को लागू किया जाए तथा मानक वेतनमान (Standard Pay Scales) लागू किए जाएं।
11. BSNL/MTNL के भर्ती कर्मचारियों को नियम 37-A के अनुसार पूर्ण पेंशनरी लाभ प्रदान किए जाएं।
इसके अतिरिक्त अधिवेशन के दौरान विभिन्न उद्योगों में कार्यरत श्रमिकों के हितों की रक्षा एवं उन्नति हेतु कई सेक्टर-विशेष प्रस्तावों पर विचार कर उन्हें सर्वसम्मति से पारित किया गया। देशभर से आए प्रतिनिधियों द्वारा पारित सभी प्रस्तावों की प्रतिलिपि आपके अध्ययन एवं आवश्यक कार्रवाई हेतु संलग्न है।
भारतीय मजदूर संघ के 21वें अखिल भारतीय अधिवेशन के निर्णयानुसार उपर्युक्त मांगों की ओर केंद्र एवं राज्य सरकार का ध्यान आकर्षित करने हेतु दिनांक 25.02.2026 को पूरे देश में धरना/प्रदर्शन कार्यक्रम आयोजित किया जा रहा है। उसी क्रम में यह ज्ञापन पत्र आपके कार्यालय के समक्ष प्रस्तुत किया जा रहा है।
अतः श्रमिक समुदाय के हित में उपरोक्त मांगों पर अविलंब हस्तक्षेप कर सकारात्मक एवं त्वरित कार्रवाई करने की अपेक्षा है।
हमें पूर्ण विश्वास है कि भारत सरकार इस विषय में शीघ्र उचित कदम उठाएगी।
संलग्न: उपरोक्तानुसार
धन्यवाद।
	
 
Circle Secretary/District Secretary, AIGETOA

	


Circle Secretary/District Secretary, BTEU BSNL


	


Circle Secretary/District Secretary, BDPS

All India Graduate Engineers & Telecom Officers Association
(A Recognised Association of BSNL Executives)

(Affiliated to BMS)  Mob.: 8373967633

Central Office: Room No. 32, IR Hall Eastern Court, Janpath, New Delhi-110001





